open-index/open-wikipedia-markdown huggingface dataset:
Urban Agnas

**Urban Agnas** (født 20. september 1961) er en svensk trompetist.

Agnas har studert med Harry Kvebæk, innehatt posisjoner som solotrompetist i Göteborg Symfoniorkester og Stockholmsfilharmonien, og har vunnet flere internasjonale priser.

## Referanser


## Eksterne lenker
* urbanagnas.com
Arnaldo Momigliano

**Arnaldo Dante Momigliano** (født 5. september 1908 i Caraglio i Piemonte, død 1. september 1987 i London i Storbritannia) var en italiensk historiker og forfatter kjent for sitt arbeid innen historiografi.

## Liv
I 1935 ble han professor i romersk historie ved Universitetet i Torino, men fordi han var jøde mistet han snart sin stilling på grunn av en rekke radikale anti-jødiske lover som var blitt vedtatt av det fascistiske regimet i 1938. Derfor flyttet han til England, der han forble resten av livet.

Etter en tid som professor ved Oxford University, reiste han til University College London, der han var professor mellom 1951 og 1975. Momigliano opptrådte jevnlig som gjesteforeleser ved University of Chicago hvor han ble utnevnt professor ved humaniora, og senere ved Scuola Normale Superiore di Pisa. Han skrev boken The New York Review of Books. 

På 1930-tallet bidro Momigliano til en rekke biografier til serien *Enciclopedia Italiana*, på 1940-og 1950-tallet bidro han med biografier til *[[Oxford Classical Dictionary]]* og *[[Encyclopædia Britannica]]*.

I 1974 ble han utnevnt til kommandørridder (KBE) av Order of the British Empire.

En rekke av hans litterære verker og essays ble samlet inn i bind og utgitt etter hans død.

## Referanser


## Litteratur
* Riccardo Di Donato: «MOMIGLIANO, Arnaldo Dante», i *[[Dizionario Biografico degli Italiani]]*, bind 75 (2011)
Forvaltningsfellesskapet Freiberg

**Forvaltningsfellesskapet Freiberg** er et forvaltningsfellesskap i Landkreis Mittelsachsen i Fristaten Sachsen. Det befinner seg 34 km øst for Chemnitz og 30 km vest for Dresden. Forvaltningsfellesskapet befinner seg i den nordlige delen av Erzgebirge i dalen til elven Freiberger Mulde og dens omliggende høyderygger. Bundesstraße 173 og Bundesstraße 101 går gjennom forvalningsfellesskapet. Nord for fellesskapet møtes Bundesautobahn 4 av den 19 km lange *Siebenlehn*. Freiberg ligger også på banestrekningen Chemnitz-Dresden.

Fellesskapet består av kommunen Freiberg, med kretsene Freiberg (byen), Kreuzermark, Rosine, Langenrinne, Zug, Halsbach (Freiberg), Kleinwaltersdorf, Lossnitz og Steinberg (Freiberg), og kommunen Hilbersdorf med stedsnavnet Muldenhütten.

Fellesskapet har 23&nbsp;242 innbyggere (31.12.2008)
Biopeis

**Biopeiser** eller **miljøpeiser** (populært kalt «pipeløse peiser») er peiser som brenner bioetanol. Biopeiser har eksistert på det amerikanske og europeiske markedet i en årrekke. I Norge har produktet eksistert siden 2005. Biopeiser varmer fra 2-4 kW, avhengig av størrelsen på peisen.

## Brennstoff
Bioetanol er etanol (96&nbsp;% sprit) produsert på matavfall. Når man brenner bioetanol slippes det ut karbondioksid (CO2) og vanndamp, dvs. avgasser som ikke er skadelige, og dermed trenger man ikke pipe.

Bioetanol til biopeiser må ikke forveksles med bioetanol til biler, E85. E85 kan ikke brukes til brennstoff til biopeiser.

## Regelverk
Det svenske regelverket SP 4160 (Svensk Provning) er innført i Norge. Det betyr at peiser testes og godkjennes i forhold til krav om varme, utslipp, materialvalg, kvalitet, etc. I tillegg må det ligge ved brukerveiledning og monteringsanvisning. Peiser testet i henhold til SP 4160 kan omsettes i Norden. I Norge er det Direktoratet for byggkvalitet og Direktoratet for samfunnssikkerhet og beredskap (DSB) som håndhever regelverket.

## Sikkerhet
Det har vært noen ulykker med biopeiser, ca 1-2 registrerte ulykker årlig. Derfor er det viktig å sette seg inn brukermanualen. Den vanligste feilen er å fylle på bioetanol mens det fortsatt er fyr på peisen.
George W. Archibald

**George W. Archibald** (født 13. juli 1946 i New Glasgow, Nova Scotia, Canada) er en canadisk-amerikansk ornitolog som i 1973 var  med-grunnlegger av non-profit organisasjonen International Crane Foundation.

Dr. Archibald fikk sin bachelor-grad fra Dalhousie University i 1968 og han tok doktorgraden i 1975 fra Cornell University. Han giftet seg med Kyoko Matsumoto den 15. august 1981. Han ble i 2006 den første personen som ble tildelt en Indianapolis Prize for hans arbeider med forskjellige dyrearter. I 1984 ble Archibald tildelt et stipend fra The MacArthur Fellows Program for hans omfattende arbeider med fuglearten traner. I 1987 ble han lagt til FNs *Global 500-Roll of Honour*.

For å beskytte nedbørsfeltet og gresslettene hvor fuglearten traner oppholder seg har Archibald flere ganger besøkt noen av verdens mest avsidesliggende områder, noe som også inkludert noen av verdens mest fiendtlige territorier, som f.eks. Afghanistan, Cuba, India, Russland og den koreanske demilitariserte sonen.

## Referanser
Antigone (Eurytions datter)

**Antigone** (gresk: Ἀντιγόνη) er i gresk mytologi datter av Eurytion og hustru til Pelevs.

Pelevs og broren Telamon drepte halvbroren Fokos og flyktet så til Aegina for å unnslippe straff. I Fthia giftet Pelevs seg med Antigone. Senere drepte han ved et uhell hennes far Eurytion under jakten på det kalydoniske villsvin; han flyktet deretter fra Fthia. I Iolkos ble han fridd for skyld av Akastos. Apollodoros forteller at da Pelevs var i Iolkos, tapte han en brytekamp mot Atalanta i leker til ære for Akastos' avdøde far Pelias. Allikevel forelsket Astydameia, Akastos' kone, seg i Pelevs. I sinne over at Pelevs avviste henne sendte hun så bud til Antigone med ord om at Pelevs skulle gifte seg med Akastos' datter. Denne løgnen fikk Antigone til å begå selvmord. Deretter gikk Astydameia til Akastos og hevdet at Pelevs hadde forsøkt å voldta henne; derfor tok Akastos Pelevs med på jakt, men gjemte sverdet hans og forlot ham like før de ble angrepet av kentaurer. Den kloke kentauren Kheiron ga Pelevs sverdet tilbake, så han klarte å flykte. Han vendte tilbake til Iolkos og plyndret byen og hevnet seg på Astydameia ved å hugge armer og ben av henne for så å stille hæren sin mellom de avhugde kroppsdelene.
Åsvær

**Åsvær** er en øygruppe i Dønna kommune på ytre Helgeland i Nordland. Øygruppen ligger vest for den nordvestlige spissen av øya Dønna, og består av omkring 365 større og mindre øyer og holmer. Det samlede arealet er 65&nbsp;489 dekar, herav 56&nbsp;197 dekar sjøareal og 9&nbsp;382 dekar fastland. Åsvær er fra gammelt av et fiskevær, som hadde sin storhetstid på slutten av 1800-tallet og begynnelsen av 1900-tallet. Åsvær fyr ble bygd i 1876, og automatisert i 1980. Åsvær hørte fra gammelt av under Dønnes hovedgård, men etter godseier Isach Jørgen Coldevins konkurs i 1911 ble været særskilt skyldsatt som bruksnummer 2 og med ei skyld på 13,00 skyldmark. Handelsmannen Hans Rue Døsen, Husby, kjøpte i april 1913 fiskeværet for 17000 kroner. Det ble drevet fiskemottak på Åsvær til utpå 1960-tallet. Da dette ble lagt ned, ble øygruppen fraflyttet.  

Åsvær ble definert som et naturvernområde &ndash; Åsvær landskapsvernområde, i 2002.

Åsvær er i dag i privat eie. Den 6. mars 2007 ble øygruppen lagt ut for salg på markedsplassen Finn.no gjennom Johnsen Eiendomsmegling. Selgerne var gullsmed Ragnar Andresen jr fra Vestre Aker i Oslo og hans to søsken, som hadde overtatt øygruppen gjennom et arveoppgjør. Den 24. april 2007 ble øygruppen oppkjøpt av gründeren Ståle Lønnum fra Mo i Rana for 11 millioner kroner.

## Geografi
Åsvær er i nord adskilt fra Lovund og tilgrensende øyer gjennom *Nordre Åsværfjorden*. I øst danner *Søndre Åsværfjorden* en grense mot øya Dønna og andre mindre øyer, deriblant Lille Vandve; i sør danner samme fjorden en grense mot øykommunen Herøy.

I nord og øst er holmene høye med avrundete koller, men også med brattere nordvestvendte små berghamre. De sørvestlige øyene er lavere og mer avslipte. Vegetasjonen består i hovedsak av fattig kystlynghei, men noe svært rike og verdifulle forekomster finnes også. På en del av øyene er det større og mindre ferskvannsdammer. 

Den «indre delen» av Åsvær, som bærer navnet «Åsværgården», hadde i lange tider fastboende som drev gårdsbruk og fiske. I dag er det bare «turister» som besøker stedet, og husene brukes som fritidsboliger.

Den «ytre» delen av Åsvær, har gjort øygruppen til et fiskevær. Her var det bygd opp et helt lite samfunn omkring fisket som foregikk ikke langt fra disse øyene. De rike fiskeforekomstene utenfor Åsvær – spesielt skrei – gjorde området svært attraktivt. Her var det i lengre tid fiskemottak, butikk med bolig for butikkeier/væreier, og flere rorbuer som ble utleid til fiskere fra kommunen – hovedsakelig fra øyene Vandve og Havstein – som valgte å bo der ute gjennom sesongen, spesielt vinterfisket. Verdt å nevne er også at Åsvær i lengre tid hadde eget postnummer og post- og vareleveranse med lokalbåt fra Helgelandske. I dag (2011) står fortsatt mye av bygningsmassen der og minner om en svunnen storhetstid, men mye er i dårlig forfatning vedlikeholdsmessig. Rorbuene er imidlertid vedlikeholdt for turistformål av folk som i den senere tid har kjøpt opp rettighetene til dette gamle fiskeværet.

## Referanser
Distriktssenteret

**Distriktssenteret** (offisielt: **Kompetansesenter for distriktsutvikling**) er et faglig uavhengig forvaltningsorgan opprettet i september 2008 og tilknyttet Kommunal- og moderniseringsdepartementet. Distriktssenteret forvalter også Merkur-programmet som er et utviklings- og kompetanseprogram for butikker i Distrikts-Norge.

Distriktssenteret arbeider hovedsakelig med å hente inn, systematisere og formidle kunnskap og erfaringer om lokale utviklingstiltak. Disse formidles gjennom senterets hjemmeside og i møte med lokale og regionale utviklingsaktører. Senteret bygger opp et samarbeid med fylkeskommunene og andre aktører som også er aktører og støttespillere for lokal samfunnsutvikling.

Senteret har også ei rolle som kompetanseorgan, rådgiver og bidragsyter overfor nasjonale, regionale og lokale myndigheter. Dette gjøres ved å formidle kunnskap basert på erfaringer og forskning fra utviklingsaktører, ildsjeler, styresmakter og kunnskapsmiljø. Distriktssenteret bestiller utredninger fra en rekke forskningsmiljø for å dokumentere effekten av distriktspolitiske tiltak eller skape kunnskapsgrunnlag for de som skal forme framtidas distriktspolitikk.

Distriktssenteret ledes av direktør Marit Lofnes Mellingen. Finansieringa av Distriktssenteret skjer ved bevilgninger over statsbudsjettet, og rammene for drifta er fastsatt i vedtekter, strategiske dokument og årlige tildelingsbrev fra Kommunal- og moderniseringsdepartementet. Vedtektene legger vekt på at Distriktssenteret er et forvaltningsorgan med faglig uavhengighet.

Senteret har 27 ansatte fordelt på avdelingskontorer i Steinkjer, Alstahaug og Sogndal. Senteret med Merkur-Programmet har i 2021 en bevilgning på 94,259 millioner kroner over kapittel 554 på statsbudsjettet. Senteret støtter og rettleder lokale initiativ, Distrikts-butikker og aktører i kommunene.

## Referanser


## Eksterne lenker
* Distriktssenterets hjemmeside
* Regjeringens samleside om bakgrunnen for Distriktssenteret
* Regjeringens pressemelding ved vedtak om lokalisering av Distriktssenteret
* Regjeringens pressemelding om Distriktssenterets vedtekter
Edward V. Roberts

**Edward V. Roberts** (født 23. januar 1939, død 14. mars 1995) var en borgerettsleder og den første personen med alvorlige funksjonshemminger som studerte ved University of California, Berkeley. 

Han var en banebrytende leder for en bevegelse for funksjonshemmedes grunnleggende rettigheter. Roberts ble diagnostisert med polio i en alder av fjorten år i 1953. Han tilbrakte halvannet år på sykehus i 1953 og returnerte hjem, lam fra halsen og ned med unntak av to fingre på den ene hånden og noen få tær. 

Han sov liggende i en jernlunge om natten og han hvilte ofte der i løpet av dagen. Han gikk på skolen med telefon oppkobling til hans mor Zona som insisterte på at han gikk på skolen en gang i uken for noen få timer. På skolen møtte han sin dype frykt for å bli stirret på, som forvandlet hans følelse av personlig identitet. Han krediterte sin mor får å ha undervist ham med eksempler på hvordan de skulle kjempe med nebb og klør for det han trengte når ledelsen ved skolene han gikk på protesterte mot at han skulle ta eksamen sin fra videregående skole l fordi han ikke hadde fullført kravene til kroppsøving og diverse andre krav til nødvendig utdanning. 

Etter å ha studert ved College of San Mateo ble han innskrevet på University of California i Berkeley. Han måtte kjempe for den støtten han trengte fra departementet for yrkesrettet attføring i California for å kunne gå college fordi hans rådgiver innen rehabilitering mente at han var for sterkt funksjonshemmet til å noen gang få noen som helst jobb. Roberts fikk sin Bachelorgrad i 1964 og en mastergrad i 1966 i statsvitenskap fra University of California. Han ble i 1984 tildelt et stipend og en pengesum fra MacArthur Fellows Program. Han døde i 1995, i en alder av 56 år.

## Referanser
Tadeusz Bór-Komorowski

**Tadeusz Bór-Komorowski** (født 1. juni 1895 i Chorobrów i den polskspråklige del av Østerrike-Ungarn, død 24. august 1966 i London, Storbritannia) var en polsk militær leder, som deltok både i første verdenskrig og andre verdenskrig.

## Liv og virke
### Bakgrunn
Komorowski ble født ikke langt fra Lwow, og kom fra en kjent adelsslekt. Under den første verdenskrig tjenestegjorde han som offiser i den østerriksk-ungarske hæren, og etter krigen ble han  høyere offiser i den polske hæren.

### Andre verdenskrig

Etter å ha deltatt i kampene under den tyske invasjonen av Polen i begynnelsen av den andre verdenskrig i 1939, begynte Komorowski å organisere den polske undergrunnsbevegelsen i Kraków-området. I mars 1943, fikk han rang som brigadegeneral.

I midten av 1944, da sovjetiske styrker rykket inn i det sentrale Polen, gikk den polske regjeringen til eksil i London etter at de instruerte Komorowski om å forberede en væpnet oppstand i hovedstaden Warszawa. Regjeringen i eksil ønsket å gå reise til en hovedstad frigjort av polakker, som ikke var beslaglagt av sovjetiske styrker, og for å hindre en kommunistisk overtakelse av Polen som Josef Stalin så tydelig hadde igangsatt.

I september 1944 ble Komorowski forfremmet til øverstkommanderende av de militære styrkene. Etter to måneder med harde kamper overgav Komorowski seg til tyskerne den 2. oktober 1944, på betingelse av at det nasjonalsosialistiske Tyskland behandlet de polske fangene som krigsfanger, hvilket tyskerne gjorde.

Komorowski ble deretter internert i Tyskland (ved Oflag IV-C). Til tross for kraftig press fra tyskerne, nektet han å gi pålegg om overgivelse til de gjenværende polske militærenhetene i det tysk-kontrollerte Polen som fremdeles fortsatte de harde kampene. Komorowski ble frigjort på slutten av krigen, og han tilbrakte resten av livet sitt i London, der han spilte en aktiv rolle hos de polske flyktningene.

Han skrev selvbiografien sin om sine opplevelser under den andre verdenskrigen i boken *The Secret Army* som ble publisert i 1951. Han døde i Storbritannia i en alder av 71 år høsten 1966.

## Referanser


## Eksterne lenker
* 
* 
* Biografie auf der Homepage der Regierungskanzlei (polnisch)
*
Thor Einar Andersen

**Thor Einar Andersen** (født 13. januar 1960) er professor ved Norges Idrettshøyskole og lege, spesialist i fysikalsk medisin og rehabilitering, medisinsk leder Norges fotballforbund  og Idrettens helsesenter  og tidligere fotballspiller fra Kristiansand og Start. 

Andersen er utdannet lege fra Universitetet i Oslo og fysioterapeut fra Berlin og tok i 2005 doktorgraden i medisin på temaet "How do football injuries occur? - Video analysis of injury situations and mechanisms in elite football". Han var lege for det norske  i fotball fra 2002-2014, i tillegg til forsker ved Senter for idrettsskadeforskning ved Norges idrettshøgskole og styremedlem i Norsk idrettsmedisinsk forening.

Andersen spilte på Start i 1977-80 og 83-84 og ble seriemester i 1978 og 1980. Han har også spilt på Lærdal, KFUM Oslo og U-landslaget og har vært engasjert i Nordstrand som leder i fotballgruppen siden 2012 og trener for aldersbestemte lag. Andersen er gift med Anne Kjersti Kværner og er far til tidligere Stabæk-spiller Torstein Andersen Aase og David Kværner-Andersen.

## Referanser


## Eksterne lenker
* 
* 
*
Bleivikfunnet

**Bleivikfunnet** er et funn av menneske fra eldre steinalder ved Bleivik nord for Haugesund i Rogaland.

I 1952 ble det funnet beinrester av menneske ved Bleivik, det dreier seg om ett enkelt individ, og det er radiologisk datert til ca. 8000 BP. Det er altså ett av de aller eldste av slike funn i Norge, bare overgått av Søgnekvinnen. Skjelettet er mangelfullt bevart, og det har ikke latt seg gjøre å bestemme sikkert hvilket kjønn det er. Man kan imidlertid fastslå at det dreier seg om et eldre individ, ca. 60 år gammelt. Kraniet er forholdsvis robust og med arkaiske trekk, typisk for den europeiske Cro-Magnon-typen fra paleolitikum. Stedet der skjelettet ble funnet, må ha ligget under vann ved den aktuelle dateringen, og det antas at vedkommende har druknet. 

Bleivikfunnet var det eneste funn av mesolittisk organisk materiale i marint materiale i Norge før Søgnekvinnen ble funnet. 

I mai 2015 ble det funnet et kranium på badeplassen Kyrkjetangen ved Nordåsvannet i Bergen. Hodeskallen hadde trekk i bihuleområdet og øynene som ikke tidligere var sett. Funnet var fra samme geografiske område og samme tidsperiode som Bleivikfunnet fra 1952, men hodeskallene er synlig ulike. 

## Referanser


## Se også
* Søgnekvinnen
* Vistegutten

## Litteratur
* Rolf W. Lie: «Ældste Nordmand», Skalks Gæstebog. Wormanium 1985. ISBN 87-8516-088-1 s.47-50
Samuel Wright Bodman III

**Samuel Wright Bodman III** (født 26. november 1938 i Chicago i Illinois, død 7. september 2018) var en amerikansk politiker. Han var energiminister i USA og viseminister i det amerikanske Finansdepartementet.

Han ble uteksaminert i 1961 med en grad i kjemiteknikk fra Cornell University. Han var medlem av Alpha Sigma Phi Fraternity og Sfinxen Head Society. I 1965 fullførte han sin Sc.D. i kjemiteknikk ved Massachusetts Institute of Technology (MIT), før han de neste seks årene var han ansatt som førsteamanuensis i Chemical Engineering ved MIT og begynte sitt arbeid innen finanssektoren som teknisk direktør for American Research and Development Corporation.

Deretter begynte han ved Fidelity Venture Associates, som var et datterselskap av Fidelity Investments. I 1983 ble han utnevnt til president i Fidelity Investments og han ble direktør i Fidelity Group of Mutual Funds. I 1987 begynte han hos Cabot Corporation, et Boston-basert selskap med global virksomhet innen spesialkjemikalier og materialer, der han satt som styreformann, administrerende direktør og senere som direktør.

Bodman var direktør for MITs School of Engineering Practice og medlem av Commission on Education ved MIT. Han var også medlem av American Academy of Arts and Sciences, og forvalter av Isabella Stewart Gardner Museum og New England Aquarium. 29. april 2009 ble Bodman valgt inn i styret til EI du Pont de Nemours and Company.

Bodman var gift med M. Diane Bodman. Han hadde tre barn, to stebarn, og åtte barnebarn.

Bodman fungerte som assisterende finansminister i regjeringen til president George W. Bush fra februar 2004.

## Referanser
Cat and Fiddle Inn

**Cat and Fiddle Inn** er den nest høyest beliggende puben i England (den høyeste er Tan Hill Inn i Yorkshire). Den ligger ved veien A537 på vestsida av Axe Edge Moor i Peak District nasjonalpark, lengst øst i Cheshire, like ved grensa til Derbyshire. Den ligger på 515 meter over havet (dog antydet en nylig måling som ble bestilt av eieren en høyde på 540 moh, noe som ville være høyere enn Tan Hill Inn).

Det finnes mange puber med navnet «Cat and Fiddle Inn» i Storbritannia. Det er blitt foreslått flere forskjellige etymologier: Noen tror det er en forvanskning av det franske *le chat fidele* («den trofaste katt»), andre (inkludert *Brewer's Dictionary of Phrase and Fable*) hevder at det kommer fra navnet «Caton le Fidele» (en tidligere guvernør av Calais), mens en tredje teori er at det er avledet av «Catherine la Fidele» (det vil si Katarina av Aragón). 

Puben er den siste på den 72 kilometer lange Four Inns Walk, en turmarsj som arrangeres årlig hver vår i Peak District.

## Cat and Fiddle Road
Vertshuset har gitt navn til «Cat and Fiddle Road», ei svingete veistrekning på A537, som går mellom Macclesfield i vest og Buxton i øst. Veien har vært beryktet for et høyt antall ulykker, spesielt blant motorsyklister, som ofte betrakter veien som en spennende teknisk utfordring. En undersøkelse gjort av The Automobile Association i 2003 utpekte veistrekningen som den farligste i Storbritannia.

## Referanser
Sven Otto Birkeland

**Sven Otto Birkeland** (født 10. februar 1948) er en norsk tidligere fotballspiller fra Kristiansand.

"Borkis" var en teknisk begavet midtbanespiller som spilte på Start i perioden 1973-78, der han ble seriemester i 1978. Han startet karrieren i Vigør og spilte for Lyn i perioden 1969-73. Han har også spilt for Jerv og vært trener i Donn. Birkeland ble matchvinner mot Bodø/Glimt da Starts første seriemesterskap ble sikret 15. oktober 1978.

Han har fem  og ett mål for Norge, og ble i debuten mot  i 1967 den første sørlending på A-landslaget.

Birkeland er far til tidligere Start-spiller Bernt Christian Birkeland

## Landskamper

## Referanser


## Kilder
* 
* Aftenposten arkiv
* Fædrelandsvennen – Fra Starts gullhelt til sauebonde
* Start i hundre – ISBN 9788290581393

## Eksterne lenker
*
Reidar Flaa

**Reidar Flaa** (født 15. juni 1943, død 6. mars 2008) var en norsk fotballspiller.

Flaa spilte 558 kamper for  i perioden 1960–79, ble seriemester i  og mottok også klubbens gullmerke for fremragende sportslig innsats. Han var midtstopper og beveget seg sjelden i nærheten av mostanderens mål, likevel huskes han for skuddet i krysset fra 40 meter mot  i 1979. Mot slutten av sin karriere gikk han gjerne under kallenavnet «Far», da han var gammel nok til å være far til de yngste spillerne i stallen. Han var også den som skadet Odd Iversen i en treningskamp mellom Start og Racing Mechelen i 1971, en skade Iversen slet med resten av karrieren.

Flaa ble i 2000 hyllet med en sang som bar hans navn på albumet Yellow album av Ræga Råkkers.

## Referanser


## Eksterne lenker
*
Preben Jørgensen

**Preben Jørgensen** (født 1953) er en norsk tidligere fotballspiller fra Arendal.

Han spilte på Start i perioden 1975-82 og ble seriemester i  og . Jørgensen, ofte kalt "Starts superreserve", pendlet mellom Arendal og Kristiansand i hele sin Start-karrière og tilbakela hver sesong 30&nbsp;000 km på E18 mellom de to byene. Han spilte over 200 kamper for Start og avsluttet karrieren med fire år i . Etter karrieren har han arbeidet som fysioterapeut på  og Arendal fysikalske institutt.

## Referanser


## Eksterne lenker
*
Svein Kaalaas

**Svein Kaalaas** (født 1950) er en norsk tidligere fotballspiller.

Forsvarsspilleren spilte på Start i perioden 1973-78 og ble seriemester i 1978. Totalt fikk han 230 kamper for klubben.

Kaalaas var kjent for sitt hurtige tempo. Det blir også sagt at han var den eneste spilleren i Norge som hadde full kontroll på Lillestrøms Tom Lund.

## Referanser


## Eksterne lenker
*
Alt. arkitektur

**alt.arkitektur as** er plan- og arkitekturkontor som holder til i Oslo. Kontoret ble etablert i 2006 av fire partnere; Elin Børrud, Jannike Hovland, Einar Lunøe og Magne Meland. alt.arkitektur har oppdrag over hele landet, for både private og offentlige oppdragsgivere. alt.arkitektur har prosjektert det nylig ferdigstilte NSB Kompetansesenter i Drammen, som er Norges første næringsbygg i energiklasse A,
og er involvert i flere byutviklingsprosesser over hele landet.

## Noen arbeider
* Byutvikling Sundland (Plan), Drammen
* NSB Kompetansesenter (Bygg), Drammen
* Larvik Havneterminal (Bygg)
* Prostneset Havneterminal (Plan), Tromsø
* Danmarksplass (Mulighetsstudie), Bergen

## Referanser


## Eksterne lenker
* Firmaets nettsted 
* NSB kompetansesenter, ECOBOX Prosjektdatabase
* NSB Kompetansesenter, Byggeindustrien 
* Larvik Havneterminal, Byggenytt
Kongedømmet Libya

**Kongedømmet Libya** (arabisk: المملكة الليبية – *Al-Mamlaka al-Lībiyā*) ble opprettet som følge av en resolusjon 21. november 1949 i FNs generalforsamling og denne fastslo at Libya skulle være en uavhengig stat før 1. januar 1952. 

## Bakgrunn
Landet hadde vært en italiensk koloni etter at Italia erobret de osmanske provinsene Tripolitania,  Fezzan og Kyrenaika under Den italiensk-tyrkiske krig

Italia ga kolonien navnet «Libya», som tidligere hadde blitt brukt av brukt av grekerne for hele Nord-Afrika, unntatt Egypt.  Kong Idris I, emir av Kyrenaika, ledet motstanden mot den italienske okkupasjonsmakten mellom de to verdenskrigene. 

## Fransk/britisk administrasjon
Etter det tyske og italienske nederlaget i felttoget i Nord-Afrika under andre verdenskrig, var Tripolitania og Kyrenaika i årene 1943 til 1951 under britisk administrasjon, mens Frankrike kontrollerte Fezzan. Idris vendte tilbake fra asyl i Kairo i 1944, men avslo å bosette seg permanent i Kyrenaika inntil enhver utenlandsk kontroll ble fjernet i 1947. Ifølge betingelsene fra fredsavtalen med de allierte i 1947, gav Italia opp alle krav knyttet til Libya.

## Opprettelse
Idris representerte Libya i de påfølgende forhandlingene med FN. 24. desember 1951 erklærte Libya sin uavhengighet som et konstitusjonelt, arvelig monarki under kong Idris.

Oppdagelsen av betydelige oljereserver i 1959, og de påfølgende inntektene fra salg av olje gjorde at Libya gikk fra å være en av verdens fattigste nasjoner til å bli en meget velstående stat. Selv om oljen muliggjorde dramatiske økninger i regjeringens budsjetter, var det økt misnøye i befolkningen over den økte konsentrasjonen av landets rikdom som falt i hendene på kong Idris og landets elite for øvrig. Denne misnøyen bare fortsatte å øke da nasserisme og arabisk nasjonalisme spredde seg i Nord-Afrika og Midtøsten.

### Gaddafis statskupp

1. september 1969 gjennomførte en liten gruppe militært befal, ledet av offiseren Muammar al-Gaddafi et statskupp mot kong Idris. Idris var i Tyrkia for medisinsk behandling da dette skjedde. Hans nevø, prins Sayyid Hasan ar-Rida al-Mahdi as-Sanussi, ble ny konge. Det ble raskt avklart at de revolusjonære offiserene som hadde kunngjort kong Idris avgang, ikke ønsket Sayyid som ny konge, og han ble avsatt og satt i husarrest samme dag. Monarkiet ble avskaffet, og Gaddafi, som utropte Libya som den nye libyske arabiske republikk, ble i resten av sin regjeringstid betegnet som «Broderlig Leder og Guide for Revolusjonen» i offisielle uttalelser og presse.

## Referanser
Audun Myhre

**Audun Myhre** (født 1958) er en norsk tidligere fotballspiller.

Han spilte 189 kamper for  i periodene 1976–1979 og 1982–1983 og ble seriemester i . Myhre fikk en uforglemmelig debut som 18-åring mot  i første serierunde . Etter å ha gått gradene i klubben fikk han sjansen to minutter før slutt, og etter 25 sekunder på banen ga han Start seieren med sitt første spark på ballen. Han fulgte forøvrig opp med å bli matchvinner også mot  i runden etter.

Myhre er utdannet prest og har vært sogneprest i Alta, domprost i Kristiansand, daglig leder og styreleder i , ambulerende sjømannsprest i Europa og er tidligere generalsekretær i Sjømannskirken. På grunn av uenighet med hovedstyret, valgte Myhre å gå av som generalsekretær i 2014. Samme høst tiltrådte han som direktør i Stiftelsen Arkivet. 

## Referanser


## Eksterne lenker
*
Torgny Svenssen

**Torgny Linder Svenssen** (født 1951) er en norsk tidligere fotballspiller fra Sandefjord.

Han spilte først for Sandefjord Ballklubb, så 285 kamper for Start i perioden 1973-80 og ble seriemester i 1978. Svenssen er sønn av tidligere landslagskaptein Thorbjørn Svenssen, som spilte 104 landskamper for .

## Referanser


## Eksterne lenker
*
Jekaterina Svanidze

**Jekaterina «Kato» Svanidze** (russisk: Екатерина Семёновна Сванидзе; født 1885, død 5. desember 1907) var den første konen til Josef Stalin. De ble gift i 1906. Hun ble født i Georgia i likhet med ektefellen og hun var datter av Semon Svanadze og hans kone Sephora (født Dvali). Hun hadde to søstre, Alexandra (kalt «Sashiko») og Maria («Mariko»), og minst én bror, men enkelte kilder hevder at hun hadde mer enn én bror.

Hennes eneste kjente bror, Alexander Svanidze, snakket både tysk og fransk flytende, og han studerte i Tyskland. Alexander var gift med Maria Korona, en sanger som opptrådte i operaen i Tbilisi.  

Jekaterina Svanidze giftet seg med Josef Stalin i 1906 og de hadde en sønn, offiser Jakov Dzjugasjvili. 

Svanidze døde av tyfus i 1907. Mye av hennes familie (inkludert hennes søster Mariko og broren Alexander) kom senere til å bli henrettet i løpet av hennes ektemanns terrorvelde i 1930- og 1940-årene.

## Referanser
Helge Breilid

**Helge Breilid** (født 1959) er en norsk tidligere fotballspiller.

Han spilte på Start i perioden 1978-80 og ble seriemester i 1980. Han er nå toller og kontorsjef ved Tollregion Sør.

## Referanser
Jan Sigurd Ervik

**Jan Sigurd Ervik** (født 1951) er en norsk tidligere fotballspiller fra Harstad.

Han spilte på Start i perioden 1979-84 og ble seriemester i 1980. Han spilte også for Harstad IL og Skeid

## Referanser


## Eksterne lenker
*
Rune Sagstad

**Rune Sagstad** (født 1955) er en norsk tidligere fotballspiller fra Bergen.

Han spilte på Start i 1980 og ble seriemester samme år, da han på sommeren ble stygt skadet i en bilulykke og gikk glipp av høstsesongen. Han har også spilt på Brann og vært trener for Fyllingen.

Sagstad er sammen med Steinar Aase og Kenneth Storvik de eneste bergensere som ble seriemester i fotball mellom Branns mesterskap i 1963 og 2007.
Jarle Ødegaard

**Jarle Ødegaard** (født 1959) er en norsk tidligere fotballspiller.

Ødegaard kom fra Skarbøvik til Start der han spilte i perioden 1979-85 og ble seriemester i 1980. Han fikk én , mot Danmark i 1983. Han er nå styreleder i Skarbøvik.

## Referanser


## Eksterne lenker
*
Odd Magne Olsen

**Odd Magne Olsen** (født 18. mars 1953, død 29. februar 2016) var en norsk fotballspiller.

Olsen spilte for ,  (-) og , der han ble hedret med klubbens hederstegn. Han var også daglig leder i Buskerud Fotballkrets.

## Referanser


## Eksterne lenker
*
Odd Frivold

**Odd Frivold** (født 2. mars 1948, død 25. februar 2000) var en norsk fotballspiller som spilte på  i perioden fra 1969 til 1977.

Frivold spilte fem juniorlandskamper i 1966, og var den første fra Start som spilte på juniorlandslaget. Han fikk med seg bronsemedalje i serien i  og , og var toppscorer for Start i 1973 med syv mål.

## Referanser


## Eksterne lenker
*
Frankenstein (Sachsen)

**Frankenstein** er en tidligere landkommune (*Gemeinde*) i Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Frankenstein befinner seg 8 km vest for Freiberg. Sør for senteret Frankenstein ligger kommunedelen Memmendorf, i vest Hartha og i nord Wingendorf. Alle tre stedene har status som skogslandsbyer. Kommunen ligger i forlandet til Erzgebirge og høyeste punkt er Körnerberg 448 moh. Frankenstein er en del av forvaltningsfellesskapet Oederan og har 1&nbsp;162 innbyggere (31. desember 2009). 

Frankenstein var en kommune i Kreis Flöha fra 1952 til 1990. Fra 1990 frem til 1. august 1994 var den innlemmet i Landkreis Flöha, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. Fra 2012 ble Frankenstein innlemmet i kommunen Oederan.
Mutesa II av Buganda

**Frederick Edward Mutesa II** (født som *Edward Frederick William David Walugembe Mutebi Luwangula Mutesa II*, 19. november 1924, død 21. november 1969) var en ugandisk statsoverhode og politiker som tilhørte Kabaka Yekka-partiet.

Han var Kabaka (statsoverhode) av kongedømmet Buganda fra 22. november 1939 og frem til hans død. Han var den trettifemte Kabaka av Buganda og den første presidenten i Uganda. Mutesa ble utdannet ved King's College Budo, en ledende skole i Uganda. Han ble kongen av Buganda i 1939 etter at hans far, kong Daudi Chwa II. 

Han studerte ved Magdalene College, Cambridge i England hvor han sluttet seg til korpset for befalsutdanning korps og begynte som kaptein i Grenadier Guards. På den tiden var Buganda del av det britiske protektoratet i Uganda. I 1962 Uganda ble uavhengig fra Storbritannia og landets nye statsleder ble Milton Obote. Under landets nye grunnlov, ble kongedømmet Buganda en semi-autonom del av en føderasjon. Stillingen som generalguvernør ble avskaffet i 1963 og ble i stedet erstattet av en ikke-utøvende president, en post som Frederick Mutesa holdt. 

Koalisjonen mellom Mutesa og Obote's partier kollapset i 1964 over saken om en folkeavstemning som gjaldt overføringen av to fylker fra Buganda til Bunyoro. Edward Muteesa II sies å ha giftet seg med elleve hustruer. Disse skal ha vært: 

# Naabakyaala Damali Catherine Nnakawombe, datter av Christopher Kisosonkole av Nkima-klanen. Bryllupet var 19. november 1948 i St. Paul's Cathedral Namirembe. 
# Edith Kasozi 
# Omubiitokati Beatrice Kabasweka fra Toro. 
# Kate Ndagire. Paret ble gift i 1950.
# Naabakyaala Sarah Nalule, Omuzaana Kabejja.Gift i 1954. 
# Muzaana Nalwooga. Hun døde før 1966. 
# Nesta M. Rugumayo fra Toro 
# Kaakako Rwanchwende.
# Winifred Keihangwe. Hun ble fengslet av Milton Obote.
# Lady Ngatho, fra Kenya. 
# Catherine Karungu, en prinsesse fra Ankole 

Mutesa ble intervjuet i sin leilighet bare noen få timer før hans mistenkelige dødsfall, av den britiske journalisten John Simpson, som fant ham edru og i et godt humør. Simpson rapporterte dette til politiet dagen etter at han hørte om Mutesas dødsfall, selv om denne forespørselen ikke ble fulgt opp. 

Mutesa døde av alkoholforgiftning i sin egen leilighet i London i 1969. Dødsfallet ble identifisert av det britiske politiet som selvmord, men det er blitt hevdet at Mutesa kan ha blitt tvangsforet vodka av agenter fra regimet til Milton Obote. Mutesas levninger ble returnert til Uganda i 1971 og han ble gitt en statsbegravelse ved Bugandakongenes Nabulagala. Den nye presidenten som beordret hans statsbegravelse, diktator Idi Amin, var samme kommandant som hadde ledet angrepet på Mutesas palass i 1966.

## Referanser
Jens P. Bye

**Jens Petter Bye** (født 21. april 1920 i Bjugn, død 27. april  1996 i Rissa) var en norsk industribygger i skipsindustrien. Han tok skippereksamen i 1941 og like etterpå ble han skipper på egen båt.

Bye kjøpte i 1962 båtbyggeriet Frengen Slip og Motorverksted AS i Fevåg, senere flyttet han store deler av virksomheten til Kvithyll i Rissa og der firmaet ble omdøpt til Fosen Mekaniske Verksteder i 1972. Fosen Mekaniske Verksteder har som mål å bygge store supply- og roro-skip. M/S «Uno» var første båt under hans ledelse ved verftet.

## Referanser


## Kilder
* Jens Bye "På rett kjøl" av Mona Høgli utgitt i 1996 av Adresseavisens Forlag

## Eksterne lenker
* Bergen Group Fosen
Langham

**Langham** kan være:

## Steder

*Langham (Essex)
*Langham (Norfolk)
*Langham (Rutland)
*Langham (Saskatchewan)
*Langham (Suffolk)

## Personer
*Langham Baronetter, en tittel i England
**Charles Langham, 13. baronett (1870–1951), engelsk entomolog og fotograf

*Antonio Langham (født 1972), tidligere amerikansk proff fotballspiller
*Chris Langham (født 1949), britisk komiker/skuespiller
*Derald Langham (1913–1991), amerikansk genetiker
*Franklin Langham (født 1968), amerikansk proff golfer
*J. N. Langham (1861–1945), amerikansk politiker fra Pennsylvania
*Michael Langham (født 1919), britisk skuespiller og regissør
*Maurice Langham, engelsk lege og forfatter
*Nat Langham (1820–1871), engelsk bokser
*Simon Langham (1310–1376), erkebiskop av Canterbury
*Sophie Langham, engelsk skuespillerinne
*Wallace Langham (født 1965), amerikansk skuespiller

## Annet
*Langham* kan også peke til:

*Langham Hotel (London)
*Langham Place Hotel, Hongkong
*Langham Place (Hongkong)
*RAF Langham, en engelsk militær flybase under andre verdenskrig
*The Langham, en bygård i New York City i USA
Olav Klepp jr.

**Olav Klepp jr.** (født 13. juli 1962) er en norsk tidligere fotballspiller fra Kristiansand.

Han spilte 324 kamper på midtbanen for Start i perioden 1980-1991, bare avbrutt av et kort opphold i danske Brøndby i 1987 der han spilte sammen med spillere som Peter Schmeichel, Brian Laudrup og John «Faxe» Jensen.
Brøndby betalte Start 40 000 kroner for å hente Klepp i februar 1987. Klepp fikk bare to kamper som innbytter for Brøndby før han returnerte til Start i juli 1987 på lån ut sesongen.

Klepp ble seriemester med Start i 1980, samme år som han debuterte med scoring mot Vålerenga som 17-åring, og vant senere også to bronsemedaljer. Han fikk 1 , mot Tyrkia i 1987. I 1991 måtte han legge opp på grunn av en ryggskade.

Klepp var også involvert i oppstarten av Kristiansand Gladiators, den første klubben for amerikansk fotball i Kristiansand.

## Referanser


## Eksterne lenker
*
Shuli Rand

**Shuli Rand** (født 8. februar 1962) er en israelsk filmskuespiller, forfatter og sanger. Han er haredisk jøde og er mest kjent i den engelsktalende verden for sin rolle som hovedpersonen i filmen *Ushpizin* fra 2005. Han var også regissør for filmen.

Rand og hans kone, Michal Batsheva Rand, har sju barn sammen og bor i en forstad i Ramot i Jerusalem. I 1996 vendte han tilbake til jødedommen, sluttet seg til breslover-hasidisme og flyttet til Jerusalem. Han var elev av rabbi Shalom Arush. Rand er to ganger tildelt Ophir Award fra det israelske filmakademiet, i 1993 for beste mannlige birolle og igjen i 2004 for beste mannlige skuespiller i filmen *Ushpizin*. I 2008 lanserte Rand sitt første musikk-album, Good Point med 11 sanger.

## Referanser


## Eksterne lenker
*
George «Bittercreek» Newcomb

**George** «**Bittercreek**» **Newcomb** (født i 1866 i nærheten av Fort Scott i Kansas, død 2. mai 1895) var en fredløs kriminell i det amerikanske ville vesten. Han var medlem av en fredløs gjeng som ble ledet av en annen fredløs, Bill Doolin. I 1895 ble Newcomb en ettersøkt mann, og hadde en dusør på  amerikanske dollar hengende over hodet for hans fangst eller død.

Gjengen han var medlem av tok ofte tilflukt i byen Ingalls i Oklahoma, som ble besøkt av mange fredløse gjenger på denne tiden, og hvor de lokale beboerne ofte forsvarte de fredløse og bisto dem med å skjule dem fra lovmenn og sheriffer. Dette var på grunn av at de fredløse bidro sterkt til den lokale økonomien. I en skuddveksling med lovmenn i Ingalls, kalt slaget ved Ingalls, ble tre lovmenn og tre fredløse skutt hvor en av dem var George «Bittercreek» Newcombble.
Roald Rørheim

**Roald Rørheim** (født 1957) er en norsk tidligere fotballspiller.

Han var keeper på Start i perioden 1978–1983 (de to første sesongene som reserve for Roy Amundsen) og ble seriemester i 1980.

## Referanser


## Eksterne lenker
*
Chaîne de la Selle

**Chaîne de la Selle** er en fjellkjede i Haiti. Det høyeste punktet i kjeden er Pic la Selle, som også er det høyeste punktet i Haiti på 2&nbsp;680 moh. Pic la Selle ligger i La Visite nasjonalpark sørøst i landet.
Asbjørn Rødberg

**Asbjørn Rødberg** (født 1953 i Risør) er en norsk maler og grafiker, som arbeidet som adjunkt innenfor tegning, form og farve på Mælan skole i Rissa og Fosen videregående skole i Bjugn.

Han er utdannet fra Vestlandets Kunstakademi 1976 og Statens lærerskole i forming, Notodden 1981. Han er innkjøpt av Norsk kulturråd i 1976.

Rødberg maler ofte i olje men også akryl, akvarell og halvabstrakt ekspresjonisme.  

## Utstillinger
* Trøndelagsutstillingen, Trondheim
* Austråttborgen, Ørland
* Huldrebua, Grue i Finnskog
* Galleri Empati, Ørland
## Referanser


## Eksterne lenker
* Rødbergs hjemmeside; 2013-versjonen hos archive.org
Den norske humor

***Den norske humor*** er en norsk TV-sendt talentkonkurranse som ble sendt på NRK1 i 2009. Programserien var en humorkonkurranse der hvor målet var å kåre «Norges nye humorfavoritt». Programleder for serien var Marte Stokstad.

Kandidatene ble plukket ut etter kvalifisering på nettet. I løpet av 10 tv-sendinger ble det konkurrert i ulike sjangre, som parodi, imitasjon og revy. De ulike kandidatene fikk tilbakemeldinger fra en jury bestående av humorister som Harald Eia, Trond-Viggo Torgersen og Helén Vikstvedt. Vinneren(e) ble stemt frem av publikum.

Trine Lise Olsen fra Indre Billefjord i Finnmark, vant til slutt konkurransen. Som premie fikk hun lage sitt eget tv-program, noe som munnet ut i *[[Lille Billefjord]]*. I tillegg vant Fredrik Milde konkurransen i det NRK omtalte som «den aller mest moderne humorsjangeren» – nettklippet. 

## Referanser


## Eksterne lenker
*
Pic la Selle

**Pic la Selle** (haitisk *Pik Lasel*) eller *Morne La Selle* er det høyeste fjellet i Haiti. Det er 2&nbsp;680 meter høyt. Fjellet er en del av fjellkjeden Chaîne de la Selle. Det ligger i La Visite nasjonalpark sørøst i landet, og i departementet Ouest.

## Referanser
Førstekonsulent

**Førstekonsulent** er en stillingstittel i offentlig sektor i Norge, som fra 1990-årene er den vanlige begynnerstillingen på saksbehandlernivået. Tittelen ble tatt i bruk i forvaltningen i større omfang i 1976 og var opprinnelig en relativt høy stilling som omtrent tilsvarte stillingen seniorrådgiver i senere tid. Før 1990-årene var en førstekonsulent typisk en mer erfaren saksbehandler eller mellomleder med høyere utdanning, ofte fagansvar for et bestemt saksfelt og med flere stillingsopprykk bak seg; stillingen rangerte i 1970- og 1980-årene over to–tre andre saksbehandlerstillinger.

## Historie
Tittelen konsulent har i utgangspunktet samme betydning som rådgiver; ordet førstekonsulent dukket opp i norsk i første halvdel av 1900-tallet i betydningen den viktigste (faglige) rådgiveren typisk innen et bestemt saksfelt eller for en organisasjon, bedrift eller myndighetsorgan («sjefrådgiver»). En førstekonsulent var en høyt kvalifisert fagperson innen det angjeldende fagfeltet. Tittelen var brukt i forlag (f.eks. Gyldendal Norsk Forlag fra 1920-årene) om den viktigste litteraturfaglige rådgiveren i forlaget. Fra midten av 1900-tallet ses tittelen sporadisk brukt i den norske forvaltningen om en relativt høy stilling eller funksjon; den viktigste rådgiveren innen et fagområde.

Tittelen førstekonsulent ble tatt i bruk i forvaltningen som en formell stillingstittel i større omfang i 1976. I 1976 ble tittelen f.eks. brukt i Norad om seksjonsledere; det var også normalt å utnevnes direkte fra førstekonsulent til byråsjef i departementene. En stillingsutlysning for en førstekonsulent (jurist) fra 1976 beskrev arbeidsoppgavene som fagansvar for lovarbeid og deltagelse i internasjonale forhandlinger, og krevde relativt omfattende juridiske kvalifikasjoner og erfaring.

Fra 1899/1910 var sekretær den laveste stillingen på saksbehandlernivået, normalt for personer med høyere utdanning. I 1970- og 1980-årene var fortsatt sekretær en vanlig begynnerstilling som saksbehandler, fulgt av førstesekretær som avansementsstilling, og deretter konsulent og førstekonsulent. En førstekonsulent kunne derfor ha tre forfremmelser bak seg etter avlagt embetseksamen. Stillingene sekretær og førstesekretær begynte i 1980-årene å gå ut av bruk som saksbehandlerstillinger (unntatt i utenrikstjenesten, der tittelen førstesekretær fortsatt er vanlig), og i løpet av 1990-årene ble førstekonsulent den vanlige begynnerstillingen på saksbehandlernivået.

I tariffavtalen er førstekonsulent plassert under rådgiver og seniorrådgiver. På 2000-tallet er førstekonsulent en vanlig begynnerstilling for en saksbehandler med høyere grads eksamen.

## Referanser
Alf Nebb

**Alf Ingvar Nebb** (født 8. mai 1915 i Hasselvika, død 11. januar 2006 i Bjugn) var en norsk agronom og lokalpolitiker (Sp). Han var ordfører i Bjugn i 34 år og satt også 38 år på fylkestinget, hvorav tre år som fylkesordfører i Sør-Trøndelag.  

Nebb ble født i Hasselvika i Indre Fosen og var førstefødt i en søskenflokk på ti. I 1928 flyttet familien til Bjugn. Han ble utdannet agronom fra Skjetlein landbruksskole i 1939. Etter endt utdanning ble han ansatt som kontrollassistent på Ørlandet.

Nebb var hoveddrivkraften for at Fosen gymnas ble lokalisert til Bjugn. Han var også med på å skaffe kommunen fylkets første idrettshall, han bygde en stor barne- og ungdomsskole i kommunesenteret, og han jobbet for at Botngård skulle bli sentrum etter kommunesammenslåingen i 1964. I tillegg til sitt politiske virke hadde han også verv i Norges Bondelag og satt sentralt i Norsk Pensjonistforbund. 

I 1985 mottok han Kongens fortjenstmedalje i gull. Han fikk også KS-medaljen for lang tjeneste i kommunal virksomhet, og utmerkelse fra Senterpartiet. Hovedgata i Bjugn sentrum er oppkalt etter Nebb.

Nebb var gift med Anne Henriette (f. 1922, d. 1995) og hadde fem barn.
## Referanser
Trou Caïman

**Trou Caïman** (bokstavelig «Kaimanhullet» på fransk, noen ganger kalt **Eau Gallée** lokalt) er en saltsjø ved byen Thomazeau i Haiti som er kjent for sine gode forhold for fuglekikking. Innsjøen er 9 km lang og 3 km bred, og har et areal på omkring 16 km². 

Innsjøen ligger nordvest for Croix-des-Bouquets i departementet Ouest, og i lavlandet Plaine du Cul-de-Sac i nærheten av flere større saltsjøer som Etang Saumâtre i Haiti og Enriquillosjøen i Den dominikanske republikk.

Fuglerarter funnet ved sjøen er blant andre hegre, flamingo, sivhøne, ringnebbdykker, ibis og rikse.

## Referanser
Richard Hutton

**Richard Hutton** var en britisk skytter som deltok i de olympiske leker 1908 i London.

Hutton vant en olympisk bronsemedalje i skyting under OL 1908 i London. Han var med på det britiske laget som kom på tredjeplass i  trap med 387 poeng bak et annet lag fra Storbritannia med 407 og Canada med 405 poeng. De andre på laget var George Whitaker, John Butt, William Morris, Harold Creasey og Gerald Skinner.

## OL-medaljer
*  1908  London &ndash;  Bronse i skyting, trap lagskyting  Storbritannia
## Referanser


## Eksterne lenker
*
KV57

**Gravkammeret KV57** som befinner seg i Kongenes dal nær dagens Luxor i Egypt, ble brukt som gravsted for Horemheb, den siste farao i det 18. dynasti. 

Graven ble funnet av Edward Ayrton den 22. februar 1908, som arbeidet for Theodore Davis. På grunn av at den befinner seg i bunnen av dalen, er den fylt med skrot som er ført dit av tidvis oversvømmelser. 

Graven er markert forskjellig fra andre kongelig hovedgraver fra det 18. dynasti. Den var ikke formet som et hundebein som var det vanligste, og hadde malt som relieffer, heller enn bare malte vegger. Utdrag fra *[[Portboken]]* vises for første gang. Utsmykningen var ikke fullført, selv om kongen regjerte i over tjue år.

Sarkofagen til kongen var laget av hugget, rød kvartsitt, og ble funnet med ødelagt lokk. Den inneholdt bein og rester fra mange gravleggelser, men ingen av dem er helt sikkert av Horemheb. 

## Referanser

* Davis, Theodore M. *The Tombs of Harmhabi and Touatânkhamanou*. London: Duckworth Publishing, 2001. ISBN 0-7156-3072-5
* Reeves, N & Wilkinson, R.H. The Complete Valley of the Kings, 1996, Thames and Hudson, London.
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.

## Eksterne lenker
* 
* Theben kartprosjekt: KV57 - Innbefatter beskrivelse, bilder og plantegninger over gravstedet (engelsk)
Étang Saumâtre

**Étang Saumâtre** (også kjent som **Azueisjøen**) er den største innsjøen i Haiti. Den ligger sørøst i landet og grenser til Den dominikanske republikk. Benevnelsen *saumâtre* refererer til at vannet i innsjøen er salt (*eau saumâtre* betyr *brakkvann*). Saltsjøen har et areal på rundt 170 km², og ligger 29 km øst for hovedstaden Port-au-Prince, i det fruktbare lavlandet Plaine du Cul-de-Sac. Innsjøen er 29 km lang og på det meste 9,7 km bred, og er hjemsted for over 100 arter av sjøfugl, rødflamingo og spisskrokodille. Den er i så måte en av få innsjøer i verden med en så rik fauna. Fargen på innsjøen er en intens blåtone, og den er omgitt av kratt og kaktus.

Selve innsjøen er del av en kjede saltsjøer i sprekkedalen som er kjent som Cul-de-Sac i Haiti og Hoya de Enriquillo i Den dominkanske republikk. Fordi dalen tidligere var et marint sund ligger flere deler av den under havnivået. 

## Kilder
*«Saumâtre, Étang» i *The Columbia Gazetteer of North America*. (Columbia University Press, 2000) http://www.bartleby.com/69/7/S07107.html